AaB’s cheftræner Jacob Friis og familien sender en stor tak til alle, der i forbindelse med familiens treårig datters konstatering af leukæmi har sendt varme tanker. Det oplyser AaB i en pressemeddelse. Samtidig ønsker Jacob Friis, at fokus i AaB nu kan rettes mod hverdagen. Et utal af venlige og betænksomme tilkendegivelser er strømmet i Friis-familiens retning siden udmeldingen i fredags om datterens situation. - På egne og familiens vegne vil jeg gerne sende en dybfølt tak til alle, der har tænkt på os. Både før, under og efter kampen i søndags i SønderjyskE, ingen nævnt, ingen glemt. Det varmer mere, end man måske aner, siger Jacob Friis, som tilføjer: - Den del er vi ufattelig taknemmelige for, ligesom vi allerede ved selvsyn har set, hvor dygtige og hårdtarbejdende personalet i det danske hospitalsvæsen er, og herudover vil jeg gerne sende en tanke til de mange familier, som desværre er i samme situation som vores. Jacob Friis forklarer i pressemeddelsen, at han nu ønsker, at opmærksomheden i AaB nu rettes mod hverdagen. Det er endnu uvist, hvornår Jacob Friis er tilbage på trænerbænken for AaB.

Referat:
Et utal af venlige og betænksomme tilkendegivelser er strømmet i Friis-familiens retning siden udmeldingen i fredags om datterens kræftsygdom.